Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 1 Pv 748/11/4404	Nové Zámky, 3.4.2013
EEČ : 2-33-27-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.12.2011, spisová značka 1 Pv 748/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 26.10.2011 o 12.40 h, v zmysle § 89 odsek 1 Trestného poriadku, dobrovoľne vydal v rodinnom dome,  v  mieste  jeho  bydliska,  v  miestnosti  izby  z  počítačového stolíka, 
papierové vrecúško s obsahom zelenej sušenej látky rastlinného pôvodu, o množstve 0,6 g, na ktoré uviedol, že sa jedná o marihuanu a ktorý obsah bol podrobený kriminalistickému skúmaniu a na základne kriminalistickej expertízy je zrejmé, že zaistená sušená rastlina je rastlina rodu Cannabis (konopa), ktorá je zaradená v zmysle zákona NR SR číslo 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok, zaistená droga bola s hmotnosťou 571 mg a s obsahom účinnej látky THC viac ako 20 mg, pričom uvedené množstvo marihuany považuje Kriminalisticko-expertízny ústav PZ Bratislava za minimálne dve obvykle jednorázové dávky drogy. 

Uznesením prokurátora Okresnej prokuratúry XXXXX zo dňa 27.12.2011, spisová značka 1 Pv 748/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry XXXXX spisovej značky 1 Pv 748/11-9 zo dňa 27.12.2011 bolo podľa § 216 odsek 1 Trestného poriadku podmienečne zastavené  trestné  stíhanie vedené proti XXXXX, narodenému XXXXX, bytom XXXXX, pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, ktorého sa dopustil tak, že dňa 26.10.2011 o 12.40 h, v zmysle § 89 odsek 1 Trestného poriadku, dobrovoľne vydal v rodinnom dome,  v  mieste  jeho  bydliska,  v  miestnosti  izby  z  počítačového stolíka, 
papierové vrecúško s obsahom zelenej sušenej látky rastlinného pôvodu, o množstve 0,6 g, na ktoré uviedol, že sa jedná o marihuanu a ktorý obsah bol podrobený kriminalistickému skúmaniu a na základne kriminalistickej expertízy je zrejmé, že zaistená sušená rastlina je rastlina rodu Cannabis (konopa), ktorá je zaradená v zmysle zákona NR SR číslo 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok, zaistená droga bola s hmotnosťou 571 mg a s obsahom účinnej látky THC viac ako 20 mg, pričom uvedené množstvo marihuany považuje Kriminalisticko-expertízny ústav PZ Bratislava za minimálne dve obvykle jednorázové dávky drogy. 
	Podľa § 216 odsek 2 Trestného poriadku bola obvinenému XXXXX určená skúšobná doba na jeden rok. Skúšobná doba začala plynúť dňom 10.01.2012, kedy uznesenie o podmienečnom zastavení trestného stíhania nadobudlo právoplatnosť a uplynula dňom 10.01.2013.
Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Zistila som, že obvinený v priebehu skúšobnej doby viedol riadny život (správa o povesti z miesta trvalého bydliska, výpis z evidencie priestupkov a odpis registra trestov), z ktorého dôvodu som rozhodla, že sa osvedčil

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Sopkuliaková
prokurátorka